Team Sindal/Tårs fik store klø i topkampen i kvindernes 1. division, da holdet tabte med hele 32-22 til SønderjyskE.

Med nederlaget er Team Sindal/Tårs ude af kampen om den direkte oprykningsplads til håndboldligaen. Det er nu en kamp mellem SønderjyskE og Skive. Team Sindal/Tårs er stadig nummer tre, og den plads giver kvalifikationskampe til håndboldligaen, og her kan Sindal/Tårs komme til at møde enten Frederikshavn Fox eller Aalborg DH, som begge kæmper for livet i håndboldligaen.